****

**У С Т А В**

**НА НАРОДНО ЧИТАЛИЩЕ „ЗОРА – 1908”**

с. Ловнидол, общ. Севлиево, обл. Габрово

**I. ОБЩИ ПОЛОЖЕНИЯ**

Чл. 1. Народно читалище „Зора–1908” с. Ловнидол, наричано по-нататък за краткост Читалището е независимо, самоуправляващо се културно- просветно сдружение на граждани от с. Ловнидол, общ. Севлиево, обл. Габрово, което изпълнява културно-просветни задачи.

Чл. 2./1/. Читалището е юридическо лице с нестопанска цел за обществено полезна дейност, регистрирано съгласно разпоредбите на Закона за народните читалища/ЗНЧ/.

/2/. Читалището има собствен печат, на който са посочени наименованието, седалището и годината на учредяването му.

Чл. 3. Читалището не е политическа организация. В неговата дейност могат да участват всички физически лица без оглед на ограничение на възраст, пол, политически и религиозни възгледи, народност и етнически произход.

Чл. 4. Читалището поддържа отношения на сътрудничество и координация с държавните и общински органи и институции, на които законите възлагат определени задължения в същата сфера на дейност.

Чл. 5./1/. Читалището може да се съюзява за защита на своите интереси, провеждане на съвместни дейности и инициативи с други народни читалища, културно-просветни организации, любителски клубове и творчески колективи както на местно така и на национално равнище.

/2/Читалището може да открива клонове в близки квартали, жилищни райони и села, в които няма други читалища.

**II. НАИМЕНОВАНИЕ, СЕДАЛИЩЕ И АДРЕС**

Чл. 6. Читалището ще осъществява дейността си под наименованието – Народно читалище „ЗОРА -1908” с. Ловнидол, в официалните документи, печата и други символи и знаци, както и в кореспонденцията му.

Чл. 7. Читалището е със седалище и адрес на управление: с. Ловнидол, общ. Севлиево, обл. Габрово.

**III. ЦЕЛИ И ЗАДАЧИ**

Чл. 8. Целта на народното читалище е да задоволява потребностите на гражданите, свързани с:

1. Развитие и обогатяване на културния живот;
2. Развитие на социалната и образователна дейност
3. Разширяване на знанията на гражданите и приобщаването им към ценностите и постиженията на науката, културата и изкуствата
4. Възпитаване и утвърждаване на националното самосъзнание
5. Осигуряване достъп до информация
6. Запазване, обогатяване и развитие на народните обичаи
7. Създаване условия за развитие и изява на творческите способности на младото поколение

Чл. 9./1/ За постигане на своите цели и задачи читалището извършва основни дейности, като:

1. Уреждане и поддържане на общо достъпни библиотеки, читални, както и създаване и поддържане на информационни мрежи
2. Развиване и подпомагане на любителското художествено творчество
3. Организиране на клубове, празненства, концерти, чествания и младежки дейности
4. Събиране и разпространение на знания за родния край
5. Създаване и съхраняване на музейни сбирки, съгласно Закона за културното наследство
6. Предоставяне на компютърни и интернет услуги

/2/. То може да извършва и допълнително стопански дейности подпомагащи изпълнението на основните му функции, в съответствие с действащото законодателство, като използва приходите за постигане на целите си.

/3/. Читалището няма право да предоставя собствено или ползвано от него имущество възмездно или безвъзмездно за:

1. Хазартни игри и нощни заведения;
2. За дейност на нерегистрирани по Закона за вероизповеданията религиозни общности и юредически лица с нестопанска цел за такива общности;
3. За постоянно ползване от политически партии и организации;
4. На председателя, секретаря, членовете на настоятелството, проверителната комисия и на членовете на техните семейства.

Чл. 10. Читалището може да се сдружава за постигане на своите цели,за провеждане на съвместни дейности и инициативи при условията и по реда на ЗНЧ.

**IV. УЧРЕДЯВАНЕ**

Чл. 11./1/. Читалището има най-малко 50 /петдесет/ дееспособни физически лица, които вземат решения на събранията за дейността му.

/2/. Общото събрание приема промени в устава и наименованието на читалището както следва:

1. Промяна в наименованието.
2. Промени в устава съгласно ЗНЧ.

**V. ЧЛЕНСТВО**

Чл. 12./1/. Членовете на читалището са индивидуални, колективни и почетни.

/2/. Индивидуални членове на читалището могат да бъдат лица, които са български граждани. Те биват действителни и спомагателни.

1. Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани.
2. Спомагателните членове са лица до 18 години, които нямат право да бъдат избирани и да избират, но имат право на съвещателен глас.

/3/. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективните членове могат да бъдат:

1. Професионални организации;
2. Стопански организации;
3. Търговски дружества;
4. Кооперации и сдружения;
5. Културно– просветни и любителски клубове и творчески колективи.

/4/. Почетни членове могат да бъдат български и чужди граждани с изключителни заслуги за читалището.

Чл. 13./1/. Членството в читалището е доброволно.

/2/. Кандидатът подава писмена молба до читалищното настоятелство, в която декларира, че е запознат и приема разпоредбите на настоящия устав. Кандидатите- юридически лица представят с молбата преписи от документите си за регистрация и от решението на управителните си органи за членство в читалището.

/3/. Молбата се разглежда от читалищното настоятелство. Членството се придобива от датата на решението на читалищното настоятелство.

Чл. 14. Всеки член на читалището има право:

1. Да участва в управлението на читалището;
2. Да бъде информиран за неговата дейност;
3. Да се ползва от резултатите от дейността на читалището.

Чл. 15. Членовете на Читалището са длъжни:

1. Да спазват разпоредбите на този устав и да изпълняват решенията на ръководните органи на читалището;
2. Да издигат авторитета на читалището и да пазят и обогатяват читалищното имущество;
3. Да не извършват действия и бездействия, които да противоречат на неговите цели;
4. Да плащат редовно членски внос;
5. Да предоставят опит, знания и информация, необходими за неговата дейност и функции.

Чл. 16. Членството в читалището се прекратява:

1. С едностранно писмено волеизявление, отправено до читалищното настоятелство;
2. Със смъртта или поставяне под пълно запрещение, респективно с прекратяване юридическата същност на член на сдружението;
3. С изключването му;
4. С прекратяване на Читалището;
5. Отпадане при системно не внасяне на членски внос.

**VI. УПРАВЛЕНИЕ**

Чл. 17. Орган на управление на читалището са общото събрание, читалищното настоятелство и проверителната комисия.

Чл. 18./1/. Върховен орган на читалището е общото събрание.

/2/. Общото събрание се състои от всички членове на читалището, имащи право на глас.

Чл. 19./1/. Общото събрание има следната компетентност:

1. изменя и допълва устава;
2. избира и освобождава членовете на настоятелството, проверителната комисия и председателя;
3. приема вътрешни актове, необходими за органицацията на дейността на читалището;
4. изключва членове на читалището:

а/ при неплащане на членски внос;

б/ грубо нарушение на устава, непристойно поведение уронващо авторитета и името на читалището, посегателство върху имуществото на читалището и след като са взети мерки за изправяне на виновния с изключване от общото събрание;

1. определя основни насоки за дейността на читалището;
2. взема решения за членуване или прекратяване членството в читалищното сдружение;
3. приема бюджета на читалището;
4. приема годишния отчет до 31.03. на следващата година;
5. определя размера на членския внос;
6. отменя решения на органите на читалището;
7. взема решения за откриване на клонове на читалището след съгласуване с общината;
8. взема решение за прекратяване на читалището;
9. взема решения за отнасяне да съда на незаконосъобразни действия на ръководството или отделни читалищни членове.

/2/. Решенията на общото събрание са задължителни за другите органи на читалището.

Чл. 20./1/. Редовното общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на 1/3/една трета/ от членовете на читалището, имащи право на глас. При отказ на настоятелството да свика извънредно събрание до 15/петнадесет/ дни от постъпването на искането проверителната комисия или1/3/една трета/ от членовете на читалището с право на глас, могат да свикат общо събрание от свое име.

/2/. Поканата за събрание трябва да съдържа дневния ред, часа, мястото и датата на провеждането му и кой го свиква. Тя трябва да бъде получена срещу подпис или връчена не по късно от 7/седем/ дни преди датата на провеждането. В същия срок на вратата на читалището и на други общодостъпни места в селото трябва да бъде залепена поканата за събранието.

/3/. Общото събрание е законно, ако присъстват най-малко от 1/2 /половината / от имащите право на глас членове на читалището. При липса но кворум събранието се отлага с един час. Тогава събранието е законно, ако присъстват на него не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/. Решенията по чл. 19, ал.1, 4, 10, 11, 12 се вземат с мнозинство най-малко две трети от всички членове на читалището. Останалите решения се вземат с мнозинство повече от половината от присъстващите членове.

/5/. Две трети от членовете на общото събрание на читалището могат да предявят иск пред Окръжен съд гр. Габрово за отмяна на решение на общото събрание, ако то противоречи на закона или на устава.

/6/ Искът се предявява в едномесечен срок от узнаването на решението на общото събрание, но не по-късно от една година от датата на вземане на решението.

/7/. Прокурорът може да иска от Окръжен съд гр. Габрово да отмени решението на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

Чл. 21./1/. Изпълнителен орган на читалището е настоятелството, което се състои най-малко от трима членове, избрани за срок до три години. Същите да нямат роднински връзки по права и съребрена линия до четвърта степен.

/2/. Настоятелството :

1. свиква общо събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на читалището и утвърждава щата;
4. подготвя и внася проект за дейността на читалището;
5. назначава секретаря и утвърждава длъжностната му характеристика.

/3/. Настоятелството взема решения с мнозинство повече от половината на членовете си.

Чл. 22./1/. Председателят на читалището е член на настоятелството и се избира от общото събрание за срок до три години.

/2/. Председателят на читалището:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5.сключва и прекратява трудовите договори със служителите, съобразно бюджета на читалището въз основа на решенията на настоятелството.

Чл. 21./1/. Секретарят на читалището:

1. организира изпълнението на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговяря за работата на щатния и хоноруван персонал;
4. представлява читалището заедно и поотделно с председателя.

/2/. Секретарят не може да е в роднински връзки с членовете на настоятелството, на проверителната комисия по права и съребрена линия до четвърта степен, както и да бъде съпруг/а/ на председателя на читалището.

Чл. 24./1/. Проверителната комисия се състои от трима членове, избрани от общото събрание на читалището за срок от три години.

/2/. Членовете на проверителната комисия не могат да бъдат лица, които са в трудово-правни отношения с читалището или са роднини на членовете на настоятелството, на председателя, на секретаря по права линия, съпрузи, братя, сестри и роднини по сватство от първа степен.

/3/. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/. При констатирани нарушения проверителната комисия уведомява общото събрание на читалището, а при данни за извършени престъпления и органите на прокуратурата.

/5/. Не могат да бъдат избирани за членове на настоятелството и на проверителната комисия и за секретари лица, които са осъждани на лишаване от свобода за умишлени престъпления от общ характер.

Чл. 25. Членовете на настоятелството, включително председателят и секретарят подават декларации за конфликт на интереси при условията и реда на закона за предотвратяване и разкриване на конфликт на интереси. Декларациите се обявяват на интернет страницата на читалището.

**VII. ИМУЩЕСТВО И ФИНАНСИРАНЕ**

ЧЛ. 26. Имуществото на читалището се състои от право на собственост и от други вещни права, вземания, други права и задължения.

Чл. 27. Читалището набира средства за осъществяване на дейността си от следните източници:

1. членски внос;
2. културно-просветна и информационна дейност;
3. субсидия от държавния и общински бюджети;
4. наеми от движимо и недвижимо имущество;
5. дарения и завещания;
6. платени културни услуги с участието на собствени и гостуващи изпълнители и колективи;
7. такси за участие в курсове, кръжоци, школи идруги форми на обучение, организирани от читалището или съвместно с други организации;
8. реализирани на проекти и програми в социалната, културната и образователната сфера;
9. издателска дейност;
10. други приходи и постъпления, осъществявани съгласно установения от закона ред.

Чл. 28./1/. Читалището не може да отчуждава недвижими вещи и да учредява ипотека върху тях.

/2/. Движими вещи могат да бъдат отчуждавани, залагани, бракувани или заменени с по- доброкачествени по решение на настоятелството.

Чл. 29. Недвижимо и движимо имущество, собственост на читалището, както и приходите от него не подлежат на принудително изпълнение освен за вземания произтичащи от трудови правоотношения.

Чл. 30./1/. Читалищното настоятелство изготвя годищен отчет за приходите и разходите, които се приемат на общото събрание.

/2/. Отчетът за изразходваните средства от бюджета се представя в общинска администрация - Севлиево.

Чл. 31./1/. Председателят на читалището ежегодно в срок до 10.11. представя на Кмета на Общината предложение за своята дейност през следващата година.

/2/. Годишната програма за развитие на читалищната дейност в общината, приета на общински съвет – Севлиево се изпълнява от читалището въз основа на финансово обезпечени договори, сключени с Кмета на община Севлиево.

/3/. Председателят на читалището представя ежегодно до 31.03. пред кмета на общината и общински съвет доклад за осъществените читалищни дейности в изпълнение на програмата на общински съвет за изразходваните от бюджета на читалището средства през предходната година.

**VIII. ПРЕКРАТЯВАНЕ**

Чл. 32. Читалището може да бъде прекратено по решение на общото събрание вписано в регистъра на юридическите лица с нестопанска цел.

Чл. 33./1/. То може да бъде прекратено с ликвидация или по решение на Окръжен съд - Габрово ако:

1. дейността му противоречи на закона, устава и добрите нрави;
2. имуществото му не се използва според целите и предмета на дейност на читалището;
3. когато е на лице трайна невъзможност читалището да действа или да развива дейност за период от две години. В тези случаи министърът на културата изпраща сигнал до прокурора за констатирана липса на дейност на читалище;
4. прекратяване на читалището по решение на Окръжен съд може да бъде постановено от прокурора, направено самостоятелно или след подаден сигнал от министъра на културата.
5. не е учредено по законния ред;
6. обявено е в несъстоятелност;

/2/. Прекратяването на читалището по искане на прокурора се вписва служебно.

Чл. 34./1/. Читалищното сдружение, в което е членувало читалището не може да претендира за разпределяне на имуществото на прекратеното читалище.

/2/. За неуредени в този закон случаи се прилага Закон за юридическите лица с нестопанска цел.

**IX. АДМИНИСТРАТИВНО-НАКАЗАТЕЛНИ РАЗПОРЕДБИ**

Чл.35. Председателят и/или секретарят на читалището, който предостави имущество в нарушение на чл. 9, ал.3 от този устав, се наказва с лишаване от право да заема изборна длъжност в читалището за срок от 5 години.

Чл. 36./1/. Наказателните постановления се издават от министъра на културата или от оправомощен от него зам. министър, съответно от кмета на община Севлиево.

/2/. Обжалването и изпълнението на наказателните постановления се извършва по реда на Закона за административните нарушения и наказания.

**X. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Този устав е приет на редовно общо събрание на народно читалище „ЗОРА – 1908” с. Ловнидол, проведено на 04.07.2018 г. в с. Ловнидол и влиза в сила след регистрирането в Националната агенция по вписванията.

2. Празници на читалището са 24 май -Ден на славянската писменост и 1 Ноември- Ден на народните будители.

3. Списъкът на учредителите се счита за неразделна част от този устав.

4. За активна непрекъсната дейност, заслуги за развитието на читалището и творчески успехи се присъждат индивидуални и колективни награди. Награждаването се извършва от общото събрание на читалището, а редът за него се урежда с правилник, утвърден от настоятелството.

5. За неуредени по този устав случаи, както и относно тълкуването и прилагането на неговите разпоредби се прилагат разпоредбите на ЗНЧ, както и действащото в страната законодателство.

25.03.2023 г. Председател:.....................

с. Ловнидол /Венка Митева.Петрова/

Секретар:............................

/Стоянка Кунчева Ганчева/

Членове:

1. Борислав Кирилов Петров………………………
2. Борис Събев Христов ......................................
3. Цветана Велчева Караколева................ ..............
4. Цоньо Митев Цонев............................. ..............